AVIZ COLABORATORILOR 

 Buletinului Societăţii de Ştiinţe din Cluj. 



1. Data ce figurează sub titlul memoriului original este data depunerei 

 Manuscrisului complect şi gata de tipar. Societatea, care poartă răspunderea 

 acestei date, nu are dreptul să şi-o însuşească pentru comunicări verbale. 



2. Manuscrisele se remit Preşedintelui sau Secretarului general ; ele trebue 

 să fie inedite, definitive, bine scrise şi de preferinţă dactilografiate (Art. 57). 



3. Tipărirea manuscriselor, cu sau fără modificări, să hotărăşte de Consi- 

 liul de Administraţie (Art. 56). Membrii au drept numai la 5 pagini de şedinţă 

 pentru comunicări originale ; despre tipărirea memoriilor mai lungi hotărăşte 

 Consiliul de Administraţie (Art. 54). 



4. Secretarul general prepară manuscrisele româneşti pentru imprimare, 

 iar Secretarul pentru străinătate pe cele în limbi străine. Manuscrisele revin apoi 

 la autori, cari le înapoiază secretarilor respectivi cu :' bun de cules, iscălit şi 

 datat pe prima pagină. Remanierile ulterioare se fac pe contul autorului (Art. 58). 



5. Autorii vor indică pe manuscris ierarhia titlurilor prin sublinieri sau prin 

 culori diferite ; ei se vor abţine de la orice altă indicaţie tipografică. Pentru me- 

 moriile mai lungi vor compune o Tablă de materii, ce se va tipări pe prima pagină. 



6. Autorii primesc o primă probă şi o probă paginată. Rezidenţii trebue 

 să restitue corecturile în 4 zile (Art. 58) ; nerezidenţii în timpul fixat de secretari 

 (Art. 58). 



7. Autorii trebue să înscrie pe prima corectură: bun de paginat şi pe 

 proba paginată: bun de tipărit; aceste menţiuni vor fi iscălite şi datate. 



8. Autorii vor indică pe prima probă locul unde trebue înserată fiecare 

 figură, şi vor lipi pe marginea acestei probe, în faţa acestui loc, proba figurei 

 corespunzătoare. 



9. Autorii vor înscrie pe manuscris, şi vor repeta pe proba paginată, nu- 

 mărul separatelor ce doresc, şi dacă voesc o copertă. 



Numărul separatelor nu este limitat, dar costul tipărirei lor cade integral 

 în sarcina autorilor, cari vor plăti facturile direct tipografiei (Art. 59 şi Contrac- 

 tul cu tipografia). 



10. Autorii îşi iau angajamentul de a nu vinde în nici un caz separatele 

 memoriilor lor. Societatea încuviinţează numai distribuţia gratuită a separatelor 

 sau schimbul lor cu publicaţiile similare. 



11. Secretarii au dreptul de a convocă la tipografie pe autori pentru ca să 

 •dea indicaţii zeţarilor ; acei ce nu se prezintă îşi perd rândul ; tipografii nu vor 

 sta la dispoziţia celor neconvocaţi. 



(Hotărîrile Adunării generale din 27 Noembrie 1921). 



Adresa Preşedintelui şi a Secretarului pentru străinătate este la Institutul 

 de Speologie, Str. Miko No 5, (Telefon No 8.53); adresa Secretarului general, la 

 Decanatul Facultăţii de Ştiinţe, Universitate, Cluj, (Telefon No 3.77). 



